Limbažu novada PAŠVALDĪBA

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**RĪKOJUMS**

Limbažos

01.07.2025 Nr. 4.1.1/25/68

Par ierobežotas pieejamības informācijas

statusa noteikšanu un ierobežotas pieejamības

informācijas izsniegšanu

Pamatojoties uz Informācijas atklātības likuma 5. panta trešo daļu, 6., 7., 8. pantu, 9.panta trešo daļu, 11.panta ceturto daļu, 16. panta pirmo daļu, **NOSAKU**:

1. Limbažu novada pašvaldības Centrālās pārvaldes ierobežotas pieejamības informācijas statusu informācijai/dokumentiem, atbilstoši sarakstam (1. pielikums).
2. Ierobežotas pieejamības informāciju atbilstoši informācijas pieprasījumā norādītajam pamatojumam un informācijas izmantošanas mērķim, izsniedz Limbažu novada pašvaldības izpilddirektors, Centrālās pārvaldes vadītājs vai atbilstoši savai kompetencei attiecīgās struktūrvienības vadītājs.
3. Ja **vispārpieejamās informācijas** (pašvaldības domes komiteju, komisiju dokumenti; gada pārskati; informācija par pašvaldības budžetu; informācija par pašvaldības amatpersonām, informācija par atvaļinājuma laiku un komandējumiem; iekšējos normatīvajos aktos un rīkojumos ietvertā informācija, kas skar pašvaldības funkciju un darba organizācijas jautājumus; publiskie līgumi; cita informācija, kurai ierobežotas informācijas statuss nav noteikts ar likumu vai ar pašvaldības izpilddirektora rīkojumu) pieprasījuma gadījumā **pieprasītā informācija ietver arī ierobežotas pieejamības informāciju**, Limbažu novada pašvaldības amatpersona izsniedz tikai to informācijas daļu, kas ir vispārpieejama, bet ierobežotas pieejamības informāciju izsniedz atbilstoši šī rīkojuma 2. punktā noteiktajam.
4. Ja darbinieks konstatē, ka dokumenti, kas satur ierobežotas pieejamības informāciju, ir nozaudēti vai neatļauti izpausta tajos ietvertā informācija, tad darbiniekam nekavējoties par konstatēto jāinformē tiešais vadītājs, kurš informē izpilddirektoru. Ja šajos dokumentos ietvertā informācija satur arī personas datus, tad par šādu iespējamu personas datu apstrādes pārkāpumu ir jāziņo arī datu aizsardzības speciālistam.
5. Ierobežotas pieejamības informāciju pieprasa, aizpildot noteikta parauga veidlapu elektroniski vai papīrā (2.pielikums).
6. Ja ierobežotas pieejamības informācijas pieprasījums nav noformulēts iespējami precīzi, Limbažu novada pašvaldības Centrālās pārvaldes amatpersona var neizsniegt pieprasīto informāciju, lūdzot iesniedzēju precizēt pieprasījumu.
7. **Dokumentu pārvaldības un klientu apkalpošanas nodaļai nodrošināt** Centrālās pārvaldes struktūrvienību darbinieku iepazīstināšanu ar šī rīkojuma saturu un elektroniski to apliecināt lietvedības sistēmā “Namejs” vai pret parakstu darbiniekiem, kuriem nav pieeja lietvedības sistēmā “Namejs”.
8. Sabiedrisko attiecību nodaļai trīs darba dienu laikā pēc rīkojuma parakstīšanas ievietot Limbažu novada pašvaldības ierobežotas pieejamības informācijas sarakstu Limbažu novada pašvaldības tīmekļa vietnē [www.limbazunovads.lv](http://www.limbazunovads.lv).
9. Šis rīkojums ir spēkā vienu gadu no tā parakstīšanas brīža.
10. Pamatojoties uz Informācijas atklātības likuma 9.panta pirmo daļu, ierobežotas pieejamības informācijas sarakstu veidot un statusu noteikt katrai iestādei atsevišķi.

Pielikumā:

1. Ierobežotas pieejamības informācijas saraksts uz 5 lapām.
2. Pieteikums ierobežotas informācijas saņemšanai.

Limbažu novada pašvaldības

izpilddirektors A. Ārgalis

Kamala

29439161

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**